Ang Operasyon Ichi-Go (一号作戦, Ichi-go Sakusen, tuwirang salin: ""Operasyon Bilang Isa"") ay isang kampanya ng isang serye ng mga pangunahing labanan sa pagitan ng mga pwersa ng Hukbong Imperyong Hapon at ang Pambansang Hukbong Mapaghimagsik ng Republika ng Tsina, na pinaglabana mula Abril hanggang Disyembre 1944. Ito ay binubuo ng tatlong magkakahiwalay na labanan sa lalawigan ng Henan, Hunan at Guangxi, sa Tsina na tinawag ng mga Hapon na Operasyon Kogo o Labanan ng Gitnang Henan, Operasyon Togo 1 o ang Labanan ng Changheng, at Operasyon Togo 2 at Togo 3 o ang Labanan ng Guilin-Liuzhou. Ang dalawang pangunahing layunin ng Ichi-go ay ang pagbuks ng isang daanang panlupa papuntang Indotsinang Pranses at pagkuha ng mga air base sa timog-silangang Tsina na pinagmumulan ng mga mambobombang Amerikano na umaatake sa tinubuang-bayan at pagpapadala ng Hapon.

Ang Erhua (pinapayak na Intsik: 儿化; tradisyonal na Intsik: 兒化; pinyin: érhuà), na tinatawag ding erhuayin (pinapayak na Intsik: 儿化音; tradisyonal na Intsik: 兒化音; pinyin: érhuàyīn), ay tumutukoy sa prosesong ponolohiko na idinadagdag ang tunog na ""ér"" (儿, nakasalin sa IPA bilang [ɚ]) sa pantig ng Tsinong Mandarin. Ito ang pinaka-pangkaraniwan sa pananalita ng Hilagang Tsina, lalo na sa wikaing Beijing, bilang isang diminutibong hulapi para sa mga pangngalan, baga ma't ginagamit din ito ng ibang diyalekto para sa iba pang gamit na pambalarila. Ang Pamantayang Tsino, na ginagamit sa mga isina-plakang pang-edukasyon at pagsusulit na ginawa ng pamahalaan ay itinatampok ang erhua sa ilang punto, katulad ng 哪儿 nǎr (""saan""), 一点儿 yìdiǎnr (""isang munti""), at 好玩儿 hǎowánr (""kasayahan""). Mayroong higit na malawakang paggamit ng erhua ang mga kolokyal na pananalita sa maraming wikaing panghilaga kaysa sa isina-pamantayang wika. Mayroon din namang erhua ang mga wikain ng Mandarin sa timog-kanluran katulad ng sa Chongqing at Chengdu. Sa kasalungatan, karamihan sa mga Tsinong nasa timog na gumagamit ng mga wikaing di-Mandarin ay nahihirapang bigkasin ang naturang tunog, o higit na pinipili nila na huwag na lang iyon bigkasin, at kadalasang iniiwasan ang mga katagang mayroong erhua kapag sinasalita ang Pamantayang Tsino (ang Mandarin); halimbawa, maaaring palitan ang tatlong halimbawang nakatala sa itaas ng mga singkahulugan na 哪里 nǎlǐ, 一点 yìdiǎn, at 好玩 hǎowán.

Ang kinaroroonan ng daambakal sa paanan ng Bulkang Mayon ay malimit na nagdudulot ng mga pagguho ng lupa at mga baha ng lahar na nagpapatigil ng mga serbisyo, isang beses noong 1976, bumalik ang mga serbisyo noong Pebrero 23, 1986, ngunit nahinto muli mula Pebrero 2, 1993 dahil sa pagputok ng Bulkang Mayon. Muling ibinalik ang mga serbisyo noong Hunyo 21, 1998, subalit nahinto muli nang winasak ng mga baha ang tulay sa Barangay Travesia, Guinobatan noong 2006.